section_heading: Merrick u popularnoj kulturi
paragraph_text: Frederick Treves, istaknuti britanski kirurg i stručnjak za anatomiju, 1923. objavio je knjigu The Elephant Man and Other Reminiscences<ref> u kojoj je naveo sve što je znao o životu Josepha Merricka, opisujući svoje prijateljstvo s njim. U navedenom su djelu vidljive određene pogreške. Primjerice, Treves navodi ime John, a ne Joseph, iz nepoznatih razloga. Antropologinja Ashley Montagu također je objavila knjigu o Merricku, The Elephant Man: A Study in Human Dignity (1971.), oslanjajući se na ranije spomenutu Trevesovu knjigu. Nadalje, biografiju o Josephu Merricku, The True History of the Elephant Man, 1980. napisali su Michael Howell i Peter Ford. Navedeni naslov donio je niz novih informacija o Merricku te je podrobnije opisao njegov život. Između 1979. i 1982., Merrickova životna priča je postala temelj za nekoliko djela dramske umjetnosti koja su se temeljila na prethodno objavljenim radovima. Godine 1979. priređena je drama The Elephant Man, djelo Amerikanca Bernarda Pomerancea koje je nagrađeno Tonyjem.<ref> Film The Elephant Man, u režiji Davida Lyncha,<ref> izašao je 1980. te je dobio osam nominacija za nagradu Oscar. Merricka je glumio John Hurt dok je uloga Fredericka Trevesa pripala Anthonyju Hopkinsu. Američka televizijska mreža ABC početkom 1980-ih emitirala je adaptaciju Pomeranceove drame s Philipom Anglimom u glavnoj ulozi. Ripper Street, BBC-ova serija koja je prvi put emitirana 2013., također prikazuje Merricka. Drama The Real and Imagined History of the Elephant Man premijerno je prikazana 4. kolovoza 2017. a u glavnoj ulozi našao se Daniel Monks. U sitcomu Year of the Rabbit iz 2019., Merricka je glumio David Dawson.<ref> Američki heavy metak bend Mastodon  uključio je instrumentalnu pjesmu Elephant Man u svoj album Remission iz 2002. Godine 2004., isti je bend u svoj album Leviathan uključio sličan instrumental, Joseph Merrick, a potpisao je i pjesmu Pendulous Skin s albuma Blood Mountain iz 2006. Na albumu Doppelgänger iz 2005., američki bend The Fall Of Troy  objavio je pjesmu pod nazivom Whacko Jacko Steals the Elephant Man's Bones, naslov koji upućuje na navode da je Michael Jackson pokušao kupiti Merrickov kostur od londonske bolnice.<ref> Američki gitarist Buckethead 2003. uvrstio je pjesmu John Merrick - Elephant Man Bones Explosion na svoj album Bucketheadland 2. Godine 2006. isti je glazbenik objavio album The Elephant Man's Alarm Clock, koji je uključivao pjesmu s istim naslovom. Merrickov život tema je opere Joseph Merrick - The Elephant Man, skladatelja Laurenta Petitgrada. U studenom 2016. Joanne Vigor-Mungovin objavila je knjigu pod nazivom Joseph: The Life, Times and Places of the Elephant Man, koja uključuje predgovor kojeg je napisao član obitelji Josepha Merricka.<ref>